**POZIV**

**ZA UČEŠĆE NA PRVOJ STUDENTSKOJ KONFERENCIJI ''Multietničnost - snaga nove generacije''**

Savez studenata Ekonomskog fakulteta Brčko Univerziteta u Istočnom Sarajevu, na osnovu dugogodišnje saradnje i podrške institucija vlasti Brčko distrikta Bosne i Hercegovine, organizuje Prvu međunarodnu konferenciju na temu „**Multietničnost - snaga nove generacije**” koja će se održati u prostorijama Ekonomskog fakulteta Brčko, **7. marta 2024. godine.**

Ova konferencija predstavlja platformu na kojoj se susreću mladi istraživači i studenti, pružajući priliku za razmjenu akademskih znanja kolegama i stručnjacima iz raznolikih disciplina.

Očekujemo širok raspon posebnih tema, a vjerujemo da Vaša stručnost može dodatno obogatiti naše rasprave. Istraživao bi se uticaj studentskog angažmana na samu privredu, te bi fokus bio na analizi kako praksa tokom studija oblikuje ključne kompetencije studenata i olakšava njihovu integraciju u radnu snagu. Takođe bi se razmatrale koristi koje kompanije imaju od same prakse, uključujući identifikaciju novih talenata, pristup novim idejama i inovacijama koje dolaze, kako od studenata, tako i od potencijalnih budućih zaposlenih. U fokus je stavljena i optimizacija strategija saradnje između visokoškolskih institucija i privrednog sektora kako bi se postigao obostrani uspjeh. Jako bitan segment jesu i vještine koje se traže prilikom zaposlenja, a koje se mogu dobiti samo praktičnim dijelom, kao što su profesionalna komunikacija i pristup radnom okruženju, timski rad i adaptacija različitim radnim mjestima s kojima se studenti mogu sresti tokom prakse.

Zvanični jezici Konferencije su službeni jezici u Bosni i Hercegovini i engleski jezik.

**Važni datumi:**

  **dostavljanje apstrakata do 11. februara 2024. godine.**

  **dostavljanje radova do 03. marta 2024. godine.**

Molim Vas da apstrakte i radove dostavljate na e-mail: efbsavezstudenata@gmail.com